KURZUS: KKV pénzügyek

MODUL: IV. modul: A kis- és közepes vállalkozások életszakaszainak pénzügyi kérdései

12. lecke - A cégalapítás, az indulás és a gyors növekedés finanszírozása

| Tanulási útmutató
A lecke eredményes feldolgozásához, a megadott követelmények teljesítéséhez azt javasoljuk, hogy figyelmesen olvassa át a Kisvállalkozások finanszírozása című könyv 4.2. és 4.3. fejezetét.
Ebben a leckében a kisvállalkozások alapításának, indulásának és a gyors növekedés finanszírozásának jellegzetességeit tárgyaljuk.
A leckéhez tartozó fogalmak, összefüggések
vállalkozás indításának fázisa üzleti terv és pénzügyi tervezés tagi betét alaptőke, induló tőke változó és állandó költségek gyorsan növekvő, gazella típusú vállalkozás tőke- és tudásszakadék IPO - vállalat tőzsdei bevezetése
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére!
Olvassa el figyelmesen a 4.2.1. alfejezetet, és jegyezze meg a vállalkozásra történő felkészülés fontosságát! Tanulmányozza figyelmesen a 4.2.2. alfejezetet, és jegyezze meg a vállalkozás alapítását megelőző előkészítési fázis lépéseit és ezek finanszírozási szükségletét! Olvassa el a 4.2.3. alfejezetet, és jegyezze meg az üzleti tervezés elkészítésének fontosságát, a pénzügyi tervezés lépéseit! Tanulmányozza figyelmesen a 4.2.4. alfejezetet, és jegyezze meg a vállalkozás alapításának költségelemeit, a jogi formák és a költségek összefüggését! Olvassa el a 4.2.5. alfejezetet, és jegyezze meg a vállalkozás indulásakor felmerülő költségek típusait Tanulmányozza a 4.2.6. alfejezetet, és jegyezze meg az alapítás és indulás pénzügyi menedzselésének fő jellemzőit! Olvassa el a 4.3.1. alfejezet, és jegyezze meg a gyorsan növekvő (gazella típusú) vállalkozások indításának finanszírozási kérdéseit! Tanulmányozza a 4.3.2. alfejezetet, és jegyezze meg a gyorsan növekedés finanszírozásának sajátosságait! Olvassa el figyelmesen a 4.3.3. alfejezetet, és jegyezze meg a példaként leírt finanszírozási folyamat lényegét!
Követelmények
A leckét akkor sikerült megfelelően elsajátítania, ha Ön képes:
bemutatni a vállalkozásra történő felkészülés fontosságát megkülönböztetni az előkészítési fázis lépéseit és finanszírozásuk sajátosságait felsorolni a pénzügyi tervezés lépéseit és ismertetni az egyes lépések tartalmát részletesen bemutatni a vállalkozásalapítás költségeit meghatározni az indulás költségeit bemutatni az alapítás és indulás pénzügyi menedzselésének sajátosságait felismerni és jellemezni a gyorsan növekvő vállalkozások indításának finanszírozási sajátosságait meghatározni a gyorsan növekvő vállalkozások finanszírozási jellemzőit növekedésük szakaszában

| Önellenőrző kérdések
1. Válassza ki a helytelen megállapításokat!
| Egy induló vállalkozás esetében a költségeket két részre bonthatjuk: 1) az előkészítés költségei; 2) az alapítás költségei.
| Egy induló vállalkozás esetében a költségeket három részre bonthatjuk: 1) az előkészítés költségei; 2) az alapítás költségei; 3) a hitelezés költségei.
| Egy induló vállalkozás esetében a költségeket három részre bonthatjuk: 1) az előkészítés költségei; 2) az alapítás költségei; 3) az indulás költségei.
2. Válassza ki a helyes megállapítást!
| Az alapítás költsége alapvetően a választott jogi formától függ.
| Az alapítás költsége alapvetően a tevékenységi körtől függ.
| Az alapítás költsége alapvetően a választott jogi formától és tevékenységi körtől függ.
3. Válassza ki a helyes megállapításokat!
| Induló vállalkozás esetében kezdetben a tudásigény kisebb a tőkeigénynél.
| Induló vállalkozás esetében kezdetben a tudásigény nagyobb lehet a tőkeigénynél.
| Induló vállalkozások esetében közvetlen tőkebefektetés helyett tulajdonosi részesedéssé konvertálható hitelt nyújtásával is történhet a finanszírozás.
4. Válassza ki a helytelen megállapítást!
| A vállalkozás indításához szükséges pénzmennyiség a következő elemekből áll: beruházási költségek és az egy fordulatra eső fix költségek.
| A vállalkozás indításához szükséges pénzmennyiség a következő elemekből áll: beruházási költségek, a készletek forgási sebességétől és a gyártási volumentől függő változó költségek, az egy fordulatra eső fix költségek.
| A vállalkozás indításához szükséges pénzmennyiség a következő elemekből áll: a készletek forgási sebességétől és a gyártási volumentől függő változó költségek és az egy fordulatra eső fix költségek.
5. Válassza ki a helyes megállapításokat!
| A tartósan lekötött eszközeinket (befektetett eszközöket) csak hosszúlejáratú és tartós forrásokkal finanszírozhatjuk.
| A forgóeszközöket csak rövid lejáratú forrásokból finanszírozhatjuk.
| A forgóeszközöket egyaránt finanszírozhatjuk tartós és hosszúlejáratú, valamint rövid lejáratú forrásokból is.