KURZUS: KKV pénzügyek

MODUL: I. modul: A kis- és közepes vállalkozások jellemzői

2. lecke: A pénzügyi terv készítése a vállalkozás indításakor

| Tanulási útmutató
A lecke eredményes feldolgozásához, a megadott követelmények teljesítéséhez javasoljuk azt, hogy figyelmesen olvassa át A vállalati gazdálkodás alapjai című könyv 6.2. fejezetét.
Ebben a leckében a pénzügyi tervezés menetéről lesz szó a vállalkozás alapításához. A kalkuláció 1. lépése az ún. durva eredménytervezés és az érzékenységi vizsgálat. Ezután a pénzügyi kimutatások összeállítása történik, és nem hagyjuk figyelmen kívül a fedezeti pont számítását sem.
A leckéhez tartozó fogalmak, összefüggések
üzleti és pénzügyi terv durva eredményterv elvárt és realizálható EBIT érzékenységi vizsgálat fix és változó költségek
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére!
Gondolja át az üzleti terv készítésének tartalmát és logikáját! Olvassa el figyelmesen a 6.2.2. alfejezetet, és jegyezze meg a pénzügyi tervkészítés logikáját! Tanulmányozza át alaposan a 6.2.2.1. és a 6.2.2.2. alfejezetet! Tanulmányozza figyelmesen a 6.2.2.3. fejezetet, és gondolja át a pénzügyi terv készítésének logikai menetét!
Követelmények
A leckét akkor sikerült megfelelően elsajátítania, ha Ön képes:
meghatározni a tulajdonosi és hitelezői oldalról elvárt EBIT (ÜTE) nagyságát meghatározni a piacon realizálható értékesítés EBIT (ÜTE) nagyságát dönteni az ún. durva eredményterv alapján a cégalapításhoz szükséges finanszírozás mód választásáról meghatározni az érzékenységi vizsgálat alapján a vállalkozás működését befolyásoló vállalati kockázati faktorokat és azok mérséklésére javaslatot tenni megindokolni az üzleti terv készítésének előnyeit

| Önellenőrző kérdések
1. Válassza ki a helyes megállapítást!
| Az üzleti terv és a pénzügyi terv tulajdonképpen megegyezik egymással.
| A pénzügyi terv az üzleti terv egyik része.
| A pénzügyi terv a mérleg és az eredménykimutatás tervezését jelenti.
2. Válassza ki a helytelen megállapításokat!
| Az érzékenységi vizsgálat a marketing terv készítésének eszköze.
| Ha a tulajdonosok és a hitelezők által elvárt EBIT-érték 25 millió forint, miközben a piacon realizálható EBIT-érték 50 millió forint, akkor a finanszírozási forma nem javasolt, mert nem teszi lehetővé a vállalkozás biztonságos működését.
| Az érzékenységi vizsgálat a vállalati kockázatkezelés eszköze.
3. Válassza ki a helytelen megállapításokat!
| Az érzékenységi vizsgálat során kapott eredményeknél a legkisebb százalékos változás, a kiindulási értékhez képest, hordozza a legnagyobb kockázatot.
| Az érzékenységi vizsgálat során kapott eredményeknél a legnagyobb százalékos változás, a kiindulási értékhez képest, hordozza a legkisebb kockázatot.
| A mérlegben szereplő tárgyi eszközök és készletek növekedése csökkentik a pénzáramot, míg a hosszú lejáratú kötelezettségek növekedése csökkentik a pénzáramot.