KURZUS: KKV pénzügyek

MODUL: II. modul: A kis- és közepes vállalkozások operatív pénzügyi kérdései

4. lecke: A kis- és közepes vállalkozások forgótőke menedzselése: forgóeszköz gazdálkodási alternatívák, a fizetőképesség, a jövedelmezőség és a pénzáramlás összefüggései

| Tanulási útmutató
A lecke eredményes feldolgozásához, a megadott követelmények teljesítéséhez azt javasoljuk, hogy figyelmesen olvassa át A vállalati gazdálkodás alapjai című könyv 11.1., 11.4., 11. 8., 11.9. és 11.10. fejezetét.
Ebben a leckében a vállalati forgótőke menedzselés területéről lesz szó. Ez a lecke tárgyalja a forgóeszköz gazdálkodási lehetőségek pénzügyi következményeit, a forgótőke alakulását prosperáló üzletmenet esetére, a forgótőke igény meghatározásának menetét a rövidtávú likviditási mérleg készítésével együtt és a cég menedzseléséhez szükséges likviditás és a jövedelmezőség mérését.
A leckéhez tartozó fogalmak, összefüggések
forgóeszköz és forgótőke óvatos, középutas (mérsékelt) és offenzív forgóeszköz gazdálkodás finanszírozási idő és forgótőke igény megkövetelt vállalati tőke rövidtávú likviditási mérleg a vállalkozás likviditásának tárgyi és alanyi értelemben vett meghatározása
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére!
Tanulmányozza a 11.1. és 11.4. alfejezet anyagát, és jegyezze meg a forgóeszköz és a forgótőke számítását és a lehetséges forgóeszköz gazdálkodási alternatívák pénzügyi hatásait! Olvassa el figyelmesen a 11.8. alfejezetet, és jegyezze meg azt, hogy milyen hatással lesz a forgótőkére az, ha a társaság a forgalom növelését óhajtja! Tanulmányozza át alaposan a 11.9. alfejezetet, és jegyezze meg a finanszírozási idő számítását és a forgótőke igény meghatározásának menetét! Gondolja át a rövidtávú likviditási mérleg (RLM) készítésének logikáját! Tanulmányozza figyelmesen a 11-12. táblázatot! A 11-13.-15. táblázatokból hogyan lehet ellenőrizni az adott cég mérlegéből azt, hogy vajon az adott cég fizetőképes-e és jövedelmező-e is egyúttal!
Követelmények
A leckét akkor sikerült megfelelően elsajátítania, ha Ön képes:
kiszámolni az adott cég mérlegéből a forgóeszköz és a forgótőke nagyságát megkülönböztetni egymástól az offenzív, a középutas és az óvatos forgóeszköz gazdálkodást meghatározni a forgótőke igény nagyságát készíteni rövidtávú likviditási mérleget számszerűsíteni egy adott cég likviditásának helyzetét tárgyi és alanyi értelemben felismerni azt egy adott cég mérlegéből azt, hogy vajon fizetőképes és/vagy jövedelmező gazdálkodást folytat-e

| Önellenőrző kérdések
A társaság egyik kereskedelmi részlege a forgóeszköz optimális szintjét szándékozik meghatározni a következő évre vonatkozóan. Az értékesítési árbevételt - a tervezett eszköznövelés eredményeként - 120 millió forintra szeretnék növelni. A tárgyi eszközök állománya 50 millió forintot tesz ki, s a társaság részlege 60%-os hitelarány fenntartására törekszik. A részleg jelenlegi kamatterhe mind a rövid, mind a hosszú lejáratú hitel esetében 20%-os. A tervezett forgóeszköz struktúrára 3 alternatívát fogalmaztak meg. Az agresszív finanszírozási változat esetében a forgóeszköz a tervezett értékesítési árbevétel 45%-át, a kiegyensúlyozott alternatíva esetében 50%-át, a defenzív finanszírozási politika esetén 60%-át teszik ki. A tervezett EBIT-érték az árbevétel 30 százaléka. A társasági adóráta 10%-os.
1. Válassza ki a helyes megállapításokat!
| Az agresszív finanszírozási változat szerint járnak legjobban a tulajdonosok, mivel a legnagyobb ROE értéket lehet elérni.
| Az agresszív finanszírozási változat esetében az összes eszközön belül a forgóeszközök aránya kisebb, mint a defenzív finanszírozási változat esetében.
| Az óvatos finanszírozási változat esetében az összes eszközön belül a forgóeszközök aránya kisebb és a ROE értéke nagyobb az agresszív finanszírozási változat esetéhez képest.
2. Ismeri az alábbi "X" társaság néhány pénzügyi adatát:
EREDMÉNYKIMUTATÁS (millió forintban) "X" | 2013. | 2014. | 2015.
Értékesítés nettó árbevétele (S) | 254 | 175 | 124
ELÁBÉ | 120 | 80 | 60
EBIT | 31 | 21 | 16
Adózás előtti profit | 23 | 14 | 12
Felosztható profit (NP) | 12 | 8 | 7
Osztalék | 4 | 4 | 3
ÁTLAGOS MÉRLEGTÉTELEK (millió forintban)
Tárgyi eszközök | 115 | 95 | 73
Forgóeszközök Félkész- és befejezetlen termékkészlet Vevői követelések Pénzeszközök | 72 32 20 20 | 49 19 20 10 | 34 14 10 10
Összes eszköz (A) | 187 | 144 | 107
Tartalék | 40 | 33 | 27
Saját tőke (E) | 76 | 59 | 51
Hosszú lejáratú kötelezettség (D) | 60 | 46 | 25
Szállítói tartozás | 11 | 6 | 4
Összes forrás | 187 | 144 | 107
Válassza ki a helyes megállapításokat!
| Az "X" társaság 2015-ben - 2013-hoz képest - hosszabb időtartamon át kényszerül likvid forgótőkével finanszírozni működését akkor, ha folyamatosan szeretne működni. - Igaz, mert 2015-ben 42 + 30 - 25 = 47 nap > 46 + 29 - 34 = 41 nap.
| Az "X" társaság óvatos forgóeszköz gazdálkodási politikát folytat.
| Ha a rövidtávú likviditási mérleg egyenlege pozitív, akkor a társaság fizetőképes.