KURZUS: KKV pénzügyek

MODUL: III. modul: A kis- és közepes vállalkozások stratégiai pénzügyi kérdései

10. lecke: Az állami szerepvállalás a kisvállalkozások finanszírozásában

| Tanulási útmutató
A lecke eredményes feldolgozásához, a megadott követelmények teljesítéséhez azt javasoljuk, hogy figyelmesen olvassa át a Kisvállalkozások finanszírozása című könyv 3.4. fejezetét.
Ebben a leckében az állami szerepvállalás lehetőségeit vizsgáljuk a kisvállalkozások fejlesztésében.
A leckéhez tartozó fogalmak, összefüggések
piachelyettesítő és piacfejlesztő állami politikák NGO (non governmental organization - nem kormányzati szervezet) mikrohitel faktoring garanciák
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére!
Tanulmányozza a 3.4.1. alfejezet anyagát, és jegyezze meg a kisvállalatok állami támogatásának elméleti indokait, a piachelyettesítő és piacfejlesztő megoldások közötti különbségeket! A 3.4.2. alfejezet anyaga olvasmány! Ez az alfejezet a könyv megírása idején rendelkezésre álló állami eszközöket foglalja össze! A 3.4.3. alfejezet anyaga olvasmány! Ez az alfejezet a közvetett állami támogatások rendszerét tekinti át! A 3.4.4. alfejezet anyaga olvasmány! Az alfejezet az Európai Unió nyújtotta támogatások leírását tartalmazza!
Követelmények
A leckét akkor sikerült megfelelően elsajátítania, ha Ön képes:
bemutatni azokat az okokat, amelyek miatt a nemzetközi és nemzeti szervezetek támogatják a kisvállalkozások fejlődését különbséget tenni a piachelyettesítő és piacfejlesztő állami fejlesztési politikák között felsorolni a közvetlen állami szerepvállalás eszközeit bemutatni a közvetett támogatásokat

| Önellenőrző kérdések
1. Válassza ki a helytelen megállapításokat!
| A kisvállalkozások elsősorban azért szenvednek hátrányt a nagyobb cégekkel szemben, mert az általuk igény bevenni szándékozott erőforrások és szolgáltatások tranzakciós költsége túl alacsony.
| A kisvállalkozások elsősorban azért szenvednek hátrányt a nagyobb cégekkel szemben, mert az általuk igény bevenni szándékozott erőforrások és szolgáltatások tranzakciós költsége túl magas.
| A kisvállalkozások elsősorban azért vannak előnyben a nagyobb cégekkel szemben, mert az általuk igény bevenni szándékozott erőforrások és szolgáltatások tranzakciós költsége túl magas.
2. Válassza ki a helyes megállapítást!
| A kisvállalkozások azokban az országokban fejlődnek a legdinamikusabban, ahol a tranzakciós költségeket sikerül magasan tartani.
| A kisvállalkozások azokban az országokban fejlődnek a legdinamikusabban, ahol a tranzakciós költségeket sikerül alacsonyan tartani.
| A kisvállalkozások azokban az országokban fejlődnek a legdinamikusabban, ahol a tranzakciós költségeket sikerül alacsonyan tartani.
3. Válassza ki a helyes megállapításokat!
| A hitelintézetek jól ismerik saját ügyfeleiket, így gyorsabban tudják az ügyfél hitelképességét felmérni, mint egy az államot képviselő központi intézmény.
| Az állami kamattámogatásban részesülő hitelek közvetítését a vállalkozói szektor felé a legtöbbször az állam végzik el.
| A hitelintézetek saját hitelképesség-vizsgálati gyakorlata a garancia arra, hogy a támogatott hitelek fizetőképes vállalkozásokhoz kerülnek.
4. Válassza ki a helytelen megállapításokat!
| A vállalkozás-fejlesztés hagyományos megközelítése szerint a KKV szektor versenyhátrányban van, ezért közvetett támogatásban kell részesíteni őket.
| A vállalkozás-fejlesztés hagyományos megközelítése szerint a KKV szektor versenyelőnyben van, ezt valamilyen jövedelemtranszferrel kell ellensúlyozni, s a vállalkozásokat közvetlen támogatásban kell részesíteni.
| A vállalkozás-fejlesztés hagyományos megközelítése szerint a KKV szektor versenyhátrányban van, ezt valamilyen jövedelemtranszferrel kell ellensúlyozni, s a vállalkozásokat közvetlen támogatásban kell részesíteni.
5. Válassza ki a helyes megállapításokat!
| A kisvállalkozás-fejlesztési politikának két alapvető típusát különböztethetjük meg: a piachelyettesítő (hagyományos) és a piacfejlesztő (újszerű) megközelítést.
| A piacfejlesztő (újszerű) kisvállalkozás-fejlesztési politika kisvállalkozások versenyképességének növelésére helyezi hangsúlyt.
| A hagyományos kisvállalkozás-fejlesztő politika szerint a KKV szektor hátrányát a piaci mechanizmusok megoldják, nincs szükség jövedelemtranszferre.