KURZUS: KKV pénzügyek

MODUL: II. modul: A kis- és közepes vállalkozások operatív pénzügyi kérdései

3. lecke: A fedezeti analízis alkalmazása többtermékes vállalkozás esetére és az áttételek mérése

| Tanulási útmutató
A lecke eredményes feldolgozásához, a megadott követelmények teljesítéséhez azt javasoljuk, hogy figyelmesen olvassa át A vállalati gazdálkodás alapjai című könyv 9.5.2. és a 17.2.1.2. fejezetét.
A leckében átgondoljuk azt, hogy hogyan lehet a Vállalati pénzügyek c. kurzuson már tárgyalt egytermékes fedezeti analízist alkalmazni több terméket gyártó (vagy szolgáltatást nyújtó) vállalkozás esetében, valamint a működési és a finanszírozási fedezet (áttétel) alkalmazásának értelmét.
A leckéhez tartozó fogalmak, összefüggések
piaci igény és a rendelkezésre álló kapacitás fajlagos fedezet fedezeti rangsor fedezeti árbevétel működési fedezet és működési fedezeti (áttételi) fok finanszírozási fedezet és finanszírozási fedezeti (áttételi) fok kombinált fedezet és kombinált fedezeti (áttételi) fok
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére!
A vállalati gazdálkodás alapjai című könyvből:
Olvassa el figyelmesen a 9.5.2.1. alfejezetet, és fontolja meg a termékek fedezeti rangsorának meghatározását! Gondolja át a fedezeti árbevétel meghatározásának menetét! Olvassa el figyelmesen a 17.2.1.2. alfejezetet, jegyezze meg azt, hogy miért kell számolni a háromféle fedezeti fokot, mi az alkalmazásuk előnye és hátránya! Gondolja át a közölt példa számításának menetét!
Követelmények
A leckét akkor sikerült megfelelően elsajátítania, ha Ön képes:
megérteni azt, hogy miért fontos tekintetbe venni a piaci igény és a rendelkezésre álló kapacitás nagyságának ismeretét megérteni azt, hogy miért és hogyan kell meghatározni a termékek/szolgáltatások fedezeti rangsorát kiszámolni a fedezeti árbevétel kiszámolni a működési, a finanszírozási és a kombinált fedezet fokát

| Önellenőrző kérdések
Feladat: Egy társaság éves eredménytervének összeállításához a következő adatok állnak rendelkezésre:
Összes normaóra kapacitás: 550 000 normaóra Várható összes fix költség: 23 400 000 forint Amortizáció: 9 000 000 forint
Adatok | Mértékegység | I. termék | II. termék | III. termék
Piaci igény | db | 5000 | 4000 | 3000
Várható eladási ár | Ft/db | 5000 | 6000 | 10000
Fajlagos változó költség | Ft/db | 3200 | 2400 | 5000
Fajlagos normaóra szükséglet | normaóra/db | 30 | 50 | 100
1. Válassza ki a helyes megállapításokat!
| A piaci igények kielégítéséhez szükséges kapacitás nagysága nem éri el a rendelkezésre álló kapacitás nagyságát. - Nem, mert 650 000 normaóra > 550 000 normaóra.
| Az egységnyi normaórára jutó fedezet alapján a termékek rangsora a következő: II.(72 Ft/normaóra) - I. (60 Ft/normaóra) - III. (50 Ft/normaóra).
| Az optimális termelési program a normaórára jutó fedezeti rangsor alapján a következő: II. (4 000 db) - I. (5000 db) - III. (2 000 db).
| Az optimális termelési program mellett elérhető működési nyereség: 10 millió forint.
| A Qf kritikus termelési volumen: II. termék 4000 db, I. termék: 5000db; TRf fedezeti árbevétel II. termék 24 000 000 Ft, I. termék 25 000 000 Ft.
| A Qf* likviditási ponthoz tartozó kritikus termelési volumen: II. termék 4000 db; TRf* kritikus fedezeti árbevétel II. termék 24 000 000 Ft.
2. Az alábbi táblázat értékei alapján válassza ki a helyes megállapításokat!
Adatok (millió Ft) | 1. periódus | 2. periódus
Értékesítési árbevétel | 100 | 110
-Változó költségek | 40 | 44
-Fix költségek | 30 | 30
EBIT | 30 | 36
-Kamat | 1 | 1
-Társasági adó | 4,8 | 5,76
Adózott profit | 24,2 | 29,24
-Elsőbbségi osztalék | 2 | 2
Törzsrészvényesek jövedelme | 22,2 | 27,24
EPS (100 000 db részvényre) Ft/db | 222 | 272,4
| A DFL értéke 1,135.
| A DOL értéke 2.
| A DCL értéke 2,27.
| A fix működési költségek növekedése emeli a DOL értékét, de egyúttal növeli a cég működési kockázatát.
| A fix finanszírozási költséggel járó forrásbevonás emeli a DFL értékét, de egyúttal növeli a cég finanszírozási kockázatát.
| A DCL kioltja a működési és a finanszírozási kockázatot.