KURZUS: KKV pénzügyek

MODUL: II. modul: A kis- és közepes vállalkozások operatív pénzügyi kérdései

5. lecke: A napi üzletmenet feladatai és teendői

| Tanulási útmutató
A lecke eredményes feldolgozásához, a megadott követelmények teljesítéséhez azt javasoljuk, hogy figyelmesen olvassa át A vállalati gazdálkodás alapjai című könyv 12. és 16. fejezeteit, valamint 13.1-2. alfejezeteit.
Ebben a leckében azokról a legfontosabb, üzletmenet során lehetségesen felmerülő feladatokról és az üzleti év lezárásának számviteli teendőiről lesz szó, amelyek alapvető fontosságúak a kisvállalatok számára is.
A leckéhez tartozó fogalmak, összefüggések
rövid lejáratú finanszírozás és annak formái fizetési módok vevő- és szállító állomány egyeztetése munkaszerződés és annak tartalma egyéni bér összetevői bérezési formák a munkaerő költsége a munkaadó szempontjából egyszeres és kettős könyvvezetési kötelezettség éves beszámoló egyszerűsített éves beszámoló (2013. január elsejétől mikrogazdálkodói egyszerűsített éves beszámoló is!) egyszerűsített beszámoló mérleg eredménykimutatás kiegészítő melléklet üzleti jelentés
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére!
Olvassa át alaposan a 13.2. alfejezet anyagát, és jegyezze meg az üzletmenet finanszírozásának lehetséges módozatait! Tanulmányozza át a 12.1. fejezetet, és jegyezze meg a céginformáció szerzésének lehetséges forrásait! Tanulmányozza át a 12.2. fejezetet, és jegyezze meg azt, hogy milyen kikötések fordulhatnak elő a kisvállalati szerződésekben is! Tanulmányozza át a 12.3. fejezetet, és gondolja át azt, hogy vajon mit tehet az a kisvállalkozó, akinek nehézségei merülnek fel a megkötött szerződés betartása miatt! Olvassa el a 12.4. alfejezet anyagát, és jegyezze meg azt, hogy a kisvállalkozó milyen fizetési módok közül választhat! Olvassa el a 12.5. alfejezet anyagát, és gondolja át azt, hogy mit kell tenni egy kisvállalkozónak akár a vevő-, akár pedig a szállítóállomány egyeztetésénél annak érdekében, hogy elkerüljék a késedelmes fizetést! Olvassa el a 12.8 alfejezet anyagát, és jegyezze meg azt, hogy egy munkaszerződés mit tartalmaz, mikor szűnik meg és mikor szüntethető meg, melyek a bér összetevői munkavállalói és munkaadói szinten, milyen bérezési formákat lehet alkalmazni! Tanulmányozza a 16. fejezet anyagát, és jegyezze meg a beszámoló fajtáit, a mérleg, az eredménykimutatás, kiegészítő elmélet és üzleti jelentés tartalmát és fontosságát a kisvállalatok szempontjából.
Követelmények
A leckét akkor sikerült megfelelően elsajátítania, ha Ön képes:
felsorolni a céginformáció szerzésének lehetséges forrásait választ adni arra, hogy vajon mit tehet egy kisvállalkozó akkor, ha nehézségei támadnak a megkötött szerződés betartása miatt felsorolni azt, hogy mit lehet tenni a vevő- és szállítóállomány egyeztetése során válaszolni arra, hogy mit tartalmaz egy munkaszerződés, mibe kerül a munkaadónak a munkaerő, s a munkavállaló bére milyen tételeket tartalmaz, milyen bérezési formák lehetségesek és azoknak milyen jellemezői vannak bemutatni a számvitel jelentőségét a kisvállalatok szempontjából ismertetni a beszámolók típusait meghatározni a vállalati mérleg lényegét különbséget tenni az eredménykimutatás összköltség eljárással és forgalmi költség eljárással készülő változatai között felsorolni a kiegészítő melléklet lehetséges elemeit bemutatni a beszámoló alapvető összefüggéseit

| Önellenőrző kérdések
1. Válassza ki a rövid lejáratú finanszírozási forrásokat!
| Váltóleszámítolás.
| A jegyzési jogot biztosító kötvényes nem él jegyzési jogával.
| Szállító hitel.
| Forgóeszköz hitel.
| Jelzáloghitel.
| Elsőbbségi részvénykibocsátás.
| Visszatartott profit.
| Faktoring.
| Törzsrészvény kibocsátás.
| Okmányos meghitelezés.
2. Válassza ki a helyes megállapítást!
| Az éves beszámoló mérlegből és eredménykimutatásból.
| Az éves beszámoló eredménykimutatásból, kiegészítő mellékletből és üzleti jelentésből áll.
| Az éves beszámoló mérlegből, eredménykimutatásból, kiegészítő mellékletből és üzleti jelentésből áll.
3. Válassza ki az alábbiak közül azt, amelyik a vállalati kinnlevőségek csökkentésének lehetőségeit!
| Tájékoztatás a fizetési akadályról.
| Beszámítás.
| Faktoring.
4. Válassza ki a helyes megállapításokat!
| Az óvadék olyan dologi biztosíték, amelyből, ha az adós nem teljesíti fizetési kötelezettségét, akkor a bank közvetlenül, végrehajtási eljárás nélkül jogosult a követelését kielégíteni.
| A bankok a kezesre is elvégzik az ügyfélminősítést és annak eredményétől függően fogadják el és értékelik a fedezetet.
| A bankok a kezesre nem végzik el az ügyfélminősítést, a kezes nyilatkozatát fogadják el fedezetként.
5. Válassza ki a helyes megállapítást!
| Az engedményezés lényege az, hogy a bank egy hitelkeretet biztosít a vállalkozás számára.
| Az engedményezés lényege az, hogy az adós egy jövőben esedékes bevételét engedi át annak a vállalkozásnak, amelyiknek tartozik.
| Az engedményezés lényege az, hogy az adós egy jövőben esedékes (biztosnak tekinthető) bevételét engedményezi a finanszírozási közvetítőre.
6. Válassza ki a helytelen megállapításokat a vállalati kinnlevőségek csökkentési lehetőségei közül!
| A halasztás kérése.
| A fizetési felszólítás.
| A váltóval történő rendezés.
7. Válassza ki a helyes megállapításokat a szállítói tartozások rendezésének lehetőségei közül!
| A halasztás kérése.
| A váltóval történő rendezés.
| A fizetési felszólítás.
8. Válassza ki a helytelen megállapításokat az alábbiak közül!
| A magánvállalkozó az egyszeres könyvvezetési kötelezettség alá tartozik.
| A kft. az üzleti év végén mindig éves beszámolót készít.
| A bankok az ingatlant kézizálog hitel fedezeteként veszik számításba.
9. Melyik az egyéni bér összetevője? Válassza ki a helyes megállapítást az alábbiak közül!
| Bérjárulékok.
| Fizetett szabadság.
| Pótlékok.
10. Melyik az a tétel, amelyet az eredménykimutatás és a mérleg egyaránt tartalmaz? Válassza ki a helyes megállapítást az alábbiak közül!
| Saját tőke.
| Anyagjellegű ráfordítások.
| Mérleg szerinti eredmény.