KURZUS: KKV pénzügyek

MODUL: IV. modul: A kis- és közepes vállalkozások életszakaszainak pénzügyi kérdései

13. lecke: A kis- és közepes vállalkozások növekedésének pénzügyi menedzselése

| Tanulási útmutató
A lecke eredményes feldolgozásához, a megadott követelmények teljesítéséhez azt javasoljuk, hogy figyelmesen olvassa át A vállalati gazdálkodás alapjai című könyv 17.3. fejezetét.
Ebben a leckében a vállalkozások növekedésének pénzügyi menedzselése témában tárgyaljuk a külső tőkeigény és az értékesítési árbevétel növekedési rátáinak meghatározását.
A leckéhez tartozó fogalmak, összefüggések
az értékesítési árbevétel növelésére alapozott pénzügyi tervezés menete a külső finanszírozási igény belső növekedési ráta fenntartható növekedési ráta ROA, ROE és a profit visszatartási ráta finanszírozható növekedési ráta
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére!
Olvassa el figyelmesen a 17.3.1. alfejezetet, és jegyezze meg az értékesítési árbevétel növelésén alapuló pénzügyi tervezés menetét! Tanulmányozza figyelmesen a 17.3.2. alfejezetet, és jegyezze meg a külső finanszírozási igény (EFN) számítását, amelyhez tekintse meg a 17-8. táblázatban közölt számítás menetét! Olvassa el a 17.3.3. alfejezetet, és jegyezze meg az értékesítési árbevétel belső és a fenntartható növekedési rátájának fogalmát és számítását! Tanulmányozza figyelmesen a 17.3.4. alfejezetet, és jegyezze meg az értékesítési árbevétel finanszírozható növekedési rátájának fogalmát és számítását!
Követelmények
A leckét akkor sikerült megfelelően elsajátítania, ha Ön képes:
elkészíteni az értékesítési árbevétel növelésén alapuló pénzügyi tervet (eredménykimutatás- és mérlegtervet) kiszámolni és értelmezni az értékesítési árbevétel belső növekedési rátáját kiszámolni és értelmezni az értékesítési árbevétel fenntartható növekedési rátáját kiszámolni és értelmezni az értékesítési árbevétel finanszírozható növekedési rátáját

| Önellenőrző kérdések
1. Ismeri az "X" társaság alábbi pénzügyi adatait:
EREDMÉNYKIMUTATÁS (millió forintban) "X" | 2013. | 2014. | 2015.
Értékesítés nettó árbevétele (Sales) | 254 | 175 | 124
ELÁBÉ | 42 | 35 | 30
Értékcsökkenési leírás | 35 | 28 | 20
EBIT | 31 | 21 | 16
Adózás előtti eredmény | 23 | 14 | 12
Felosztható eredmény (Net Profit) | 12 | 8 | 7
Osztalék | 4 | 4 | 3
Átlagos MÉRLEGTÉTELEK (millió forintban, átlagos értékek)
Tárgyi eszközök | 115 | 95 | 73
Forgóeszközök Félkész- és befejezetlen termékkészlet Vevői követelések Pénzeszközök | 72 32 20 20 | 49 19 20 10 | 34 14 10 10
Összes eszköz (Total Assets) | 187 | 144 | 107
Tartalék | 40 | 33 | 27
Saját tőke (Equity) | 76 | 59 | 51
Hosszú lejáratú kötelezettség (Debt) | 60 | 46 | 25
Szállítói tartozás | 11 | 6 | 4
Összes forrás | 187 | 144 | 107
Válassza ki a helyes megállapítást!
| Az "X" társaság nagyobb mértékben tudta növelni visszatartott profittal az értékesítési árbevételét 2015-ben a 2013. üzleti évhez képest. - Nem, mert 2015-ben 3,89% < 4,47%.
| Az "X" társaság tőkeszerkezetének fenntartásához nagyobb értékesítési árbevétel növekedési ráta szükséges 2015-ben a 2013. üzleti évhez képest. - Nem, mert 2015-ben 8,52% < 11,77%.
| Az "X" társaság nagyobb mértékben tudta növelni az értékesítési árbevételét 2015-ben a 2013. üzleti évhez képest akár visszatartott profitból, akár a tőkeszerkezet fenntartása mellett. - Nem, mert 3,89%<4,47%; 8,52%<11,77%
| Az "X" társaság külső finanszírozási igénye 6,3 millió forint 10%-os értékesítési árbevétel növekedési ráta és a 2015. évi működési paraméterek fenntartása mellett. - Igen, mert az EFN 6,3 millió forint.
2. Ismeri az alábbi vállalati tervezési paramétereket a következő évre:
Az árbevétel tervezett növekedési rátája G = 10% Az osztalékfizetés tervezett rátája d = 43,3% A részvénytőke aránya az össztőkén belül l = 0,5 Az önfinanszírozási arány s = 1 A fenntartani kívánt fizetőképességi arány e = 0,5 Társasági adóráta T C = 10% Kamatfizetési ráta R D = 20% Az össztőke megtérülési rátája (R) = 39,6%
Válassza ki a helyes megállapítást!
| Ha a következő évben 10%-nál kevesebb az értékesítési árbevétel növekedési rátája, akkor nem lesz megfelelő fedezet a cég fizetnivalóira (kamat-, adó és osztalékfizetésre), kedvezőtlen lesz a pénzügyi biztonsága és önfinanszírozói kapacitása, hacsak nem növeli az összes eszköz megtérülési rátáját.
| Az értékesítési árbevétel finanszírozható növekedési rátája, kerekítve, 10%. G F = [ 0,396− 0,433⋅0,5 1−0,1 −( 1−0,5 )⋅0,2 ]( 1−0,1 ) 0,5⋅1 ≈ 0,1⇒10 % ¯ ¯
| Ha a következő évben 10%-nál nagyobb az értékesítési árbevétel növekedési rátája, akkor nem lesz megfelelő fedezet a cég fizetnivalóira (kamat-, adó és osztalékfizetésre), kedvezőtlen lesz a pénzügyi biztonsága és önfinanszírozói kapacitása, hacsak nem növeli az összes eszköz megtérülési rátáját.