KURZUS: KKV pénzügyek

MODUL: IV. modul: A kis- és közepes vállalkozások életszakaszainak pénzügyi kérdései

11. lecke - Az életciklus és a finanszírozás kapcsolata

| Tanulási útmutató
A lecke eredményes feldolgozásához, a megadott követelmények teljesítéséhez azt javasoljuk, hogy figyelmesen olvassa át a Kisvállalkozások finanszírozása című könyv 4.1 fejezetét.
Ebben a leckében az életciklus modell alapján mutatjuk be a kisvállalatok finanszírozási sajátosságait.
A leckéhez tartozó fogalmak, összefüggések
életciklus koncepció korai és kései fázis az életciklus magvető, induló, korai növekedés, terjeszkedés, érettség és megújulás szakaszai kudarc-útvonalak finanszírozási rés
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére!
Olvassa el figyelmesen a 4.1.1. alfejezetet, és jegyezze meg az életciklus alapmodell jellemzői! Tanulmányozza figyelmesen a 4.1.2. alfejezetet, és jegyezze meg a vállalatok két tipikus kudarc útvonalát! Olvassa el a 4.1.3. alfejezetet, és jegyezze meg az ún. hullám modellt és a finanszírozási rés kialakulásának mechanizmusát!
Követelmények
A leckét akkor sikerült megfelelően elsajátítania, ha Ön képes:
ismertetni a vállalati életciklus alapmodelljét bemutatni az életciklus modell alternatív alkalmazásait, a kudarcútvonalakat ismertetni a finanszírozási rés kialakulásának okait

| Önellenőrző kérdések
1. Válassza ki a helyes megállapításokat!
| Egy induló kisvállalkozás tőzsdei kibocsátás útján szerezhet finanszírozási forrásokat.
| A magvető/induló szakaszban a kisvállalkozás elsődleges finanszírozási forrása az alapítók hozzájárulása.
| Az induló, gyorsan növekvő vállalkozások finanszírozása a "3F" és az üzleti angyalok segítségével oldható meg.
2. Válassza ki a helyes megállapítást!
| Az életciklus modell a vállalat árbevételének, nyereségének a változását, alakulását mutatja a vállalat életkorának a függvényében.
| Az életciklus modell a vállalat eszközállományának változását, alakulását mutatja a vállalat életkorának a függvényében.
| Az életciklus modell a vállalat hitelállományának változását, alakulását mutatja a vállalat életkorának a függvényében.
3. Válassza ki a helyes megállapításokat!
| Az induló vállalkozások likviditási problémáinak megoldása a fix kötelezettségek növelésével fokozza a pénzügyi problémákat.
| A pénzügyi problémák kezelésének egyik módszere az árbevétel mindenáron történő növelése.
| Az értékesítés mindenáron történő fokozása (pl. árcsökkentés) induló vállalkozások esetében a pénzügyi-gazdálkodási helyezet romlását eredményezheti.
4. Válassza ki a helytelen megállapítást!
| A hullám modell a külső finanszírozási források keresletét és kínálatát mutatja be az életciklus függvényében.
| A finanszírozási rés a finanszírozási források kereslete és kínálata közötti különbséget jelenti.
| A finanszírozási rés a hatékonyan felhasznált források és az összes felhasznált forrás arányát mutatja.