KURZUS: KKV pénzügyek

MODUL: II. modul: A kis- és közepes vállalkozások operatív pénzügyi kérdései

6. lecke: A pénzügyi és cash-flow management

| Tanulási útmutató
A lecke eredményes feldolgozásához, a megadott követelmények teljesítéséhez azt javasoljuk, hogy figyelmesen olvassa át a Kisvállalkozások finanszírozása című könyv 2.2 és 2.3 fejezetét.
Ebben a leckében a kisvállalatok mindennapos pénzügyi menedzselésének alapjait tárgyaljuk.
A leckéhez tartozó fogalmak, összefüggések
készpénz látra szóló betét, bankszámla pénz lekötött betét értékpapír előrehozott vásárlás alulfinanszírozás, túlfinanszírozás pénzszükséglet tervezése belső és külső finanszírozás adósságfinanszírozás, vagyonfinanszírozás tőketartalék eredménytartalék pénz nélküli önfinanszírozás (bootstrap finance)
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére!
Tanulmányozza a 2.2.1. alfejezet anyagát, és jegyezze meg a korszerű pénzgazdálkodás alapvető jellemzőit! Olvassa el alaposan a 2.2.2. alfejezetet, és jegyezze meg a szabad pénzeszközök felhasználásának lehetőségeit! Tanulmányozza figyelmesen a 2.2.3. alfejezetet, és jegyezze meg az alulfinanszírozott és túlfinanszírozott pénzügyi helyzet jellemzőit! Olvassa el alaposan a 2.2.4. alfejezetet, és jegyezze meg a pénzügyi menedzsment értékteremtő szerepét a kisvállalatok gazdálkodásában! Tanulmányozza a 2.2.5. alfejezetet, és jegyezze meg a kisvállalati pénzügyi tervezés lényegét! Olvassa el figyelmesen a 2.2.6. alfejezetet, és jegyezze meg a különféle finanszírozási lehetőségek közötti választás szempontjait!
Követelmények
A leckét akkor sikerült megfelelően elsajátítania, ha Ön képes:
bemutatni a korszerű pénzgazdálkodás lényegét felsorolni a szabad pénzeszközök felhasználásának alternatíváit különbséget tenni alulfinanszírozott és túlfinanszírozott kisvállalat között értelmezni a belső és külső finanszírozás lényegét bemutatni a külső finanszírozás két formáját ismertetni a forgóeszközök értékesítésének lehetőségeit bemutatni a befektetett eszközök értékesítésének lehetőségeit meghatározni a pénz nélküli önfinanszírozás ('bootsrtaping finance') fő jellemzőit

| Önellenőrző kérdések
1. Válassza ki a helytelen megállapításokat!
| A korszerű pénzgazdálkodás alapja az, hogy a lehető legkisebb tőkelekötés mellett a lehető legnagyobb forgalmat és profitot érjünk el.
| A korszerű pénzgazdálkodás alapja az, hogy a lehető legnagyobb tőkelekötés mellett a lehető legnagyobb forgalmat és profitot érjünk el.
| A korszerű pénzgazdálkodás alapja az, hogy a lehető legkisebb tőkelekötés mellett a lehető legnagyobb befektetett eszköz nagyságot érjünk el.
2. Válassza ki a helyes megállapítást!
| Ha vállalkozásunk számára nem áll rendelkezésre a kereslet maximális kielégítéséhez szükséges forrás, akkor cégünk alulfinanszírozottá válik.
| Ha vállalkozásunk számára nem áll rendelkezésre a kereslet maximális kielégítéséhez szükséges forrás, akkor cégünk túlfinanszírozottá válik.
| Ha vállalkozásunk számára nem áll rendelkezésre a kereslet maximális kielégítéséhez szükséges forrás, akkor cégünk finanszírozhatatlanná válik.
3. Válassza ki a helyes megállapítást!
| Ha a szükségesnél több pénz van lekötve a vállalati gazdálkodásban, akkor a termelési és értékesítési folyamat változatlan hatékonysága mellett javulni fog vállalkozásunk értékteremtő képessége.
| Ha a szükségesnél több pénz van lekötve a vállalati gazdálkodásban, akkor a termelési és értékesítési folyamat változatlan hatékonysága mellett is romlani fog vállalkozásunk értékteremtő képessége.
| Ha a szükségesnél kevesebb pénz van lekötve a vállalati gazdálkodásban, akkor a termelési és értékesítési folyamat változatlan hatékonysága mellett is javulni fog vállalkozásunk értékteremtő képessége.
4. Válassza ki a helytelen megállapítást!
| Adósságfinanszírozásról akkor beszélünk, ha hiteltípusú forrásokat veszünk igénybe.
| Belső finanszírozásra általában akkor kerül sor, ha nem tudunk, vagy nem akarunk a vállalkozás finanszírozásába külső forrást bevonni.
| Adósságfinanszírozásról akkor beszélünk, ha vagyontípusú forrásokat veszünk igénybe.
5. Válasszon ki három pénz nélküli önfinanszírozási formát!
| Kössön barterüzletet más cégekkel a kihasználatlan erőforrások, kapacitások lekötése érdekében!
| A folyamatos, végleges alkalmazás helyett inkább rövidebb időszakos alkalmazási formákat részesítsünk előnyben!
| Inkább családtagokat, barátokat alkalmazzunk, ahol esetleg a piaci bérnél kevesebbet kell fizetnünk!
| A termelő-berendezéseket mindig vásároljuk meg vállalkozásunk számára!
| A szállítókkal szemben fennálló tartozásainkat rövid idő alatt egyenlítsük ki!
| A vevőknek hosszú fizetési határidőket állapítsunk meg!